**Kohtla-Järve Linnavalitsuse kaasava eelarve konkursikomisjoni koosoleku protokoll nr 5**

Kohtla-Järve Linnavalitsuse kaasava eelarve konkursikomisjoni koosolek (edaspidi Koosolek) toimus Zoom´is 12.08.2021

Võtsid osa:

* konkursikomisjoni esimees Riina Ivanova;
* konkursikomisjoni liikmed: Viktoria Tsventarnaja, Igor Berezin, Tatjana Pedius, Ilona Heinsalu, Ilona Mahharamova, Merike Peri, Ene Kruzman, Uljana Zaidentsal

Koosolekut protokollis: Uljana Zaidentsal

Koosolekule oli kutsutud: idee esitajad Olga Kurdovskaja ja Sergei Sobolev

Koosolek algas kell 14:00 ja lõppes kell 15:15.

**Päevakord:**

1. Kaasava eelarve raames esitatud idee „Multifunktsionaalne keskus vabaaja veetmiseks“ arutelu (kas esitatud idee vastab kaasava eelarve tingimustele) ja komisjoni poolt esitatud küsimustele vastamine projekti esitajate poolt;
2. Komisjoni poolt otsustamine, kas idee jätkab kaasava eelarve edasises protsessis (ehk kas idee suunatakse edasi avalikustamisele Kohtla-Järve linna ametlikul kodulehel ja avalikule arutamisele).

**Kuulati:**

1. Koosolek algab aruteluga idee esitajatega arutledes järgmisi küsimusi:
   1. **Küsimus:** Kas idee elluviimine mahub ettenähtud eelarvesse (s.o 45 000 eurot)?

**Olga Kurdovskaja vastus:** Mahub.

* 1. **Küsimus:** Öelge palun, milliseid muudatusi on projektis vajalik teha, et maksumus mahuks kaasava eelarve piiridesse, arvestades, et Teie algprojektis on maksumuseks märgitud 100 000 eurot.

**Olga Kurdovskaja vastus:** Projekti eelarve ületab 45 000 eurot. Me märkisime, et projekti orienteeruv maksumus on 100 000 eurot, millest 40 000 eurot moodustavad kulutused tööjõule, mille me võtame enda kanda ja puuduolevad 15 000 eurot loodame saada fondidest.

* 1. **Küsimus:** Kas me saame õieti aru, et 45 000 eurot, mis on määratud kaasava eelarvega ning teiepoolne lisafinantseerimine (40 000 + 15 000) on Teie poolt garanteeritud, nii et nimetatud projekt oleks võimalik realiseerida?

**Olga Kurdovskaja vastus:** Jah

* 1. **Küsimus:** Kas idee realiseerimiseks on sobiv asukoht?

**Olga Kurdovskaja vastus:** Aadressil Tehnika tänav 2A asuv „Paadijaam“.

* 1. **Küsimus:** Kas ideeobjekt pakub avalikku huvi?

**Olga Kurdovskaja vastus:** Kindlasti pakub.

* 1. **Küsimus:** Kui suur on kasusaajate arv?

**Olga Kurdovskaja vastus:** Projektis märgitud hoone on multifunktsionaalne ja on sobilik paljudele elanikkonna kategooriatele, eelkõige noortele ja sportlastele. Objekt meelitab rohkem rahvast parki kui lammutada vana hoone ja ehitada uus.

* 1. **Küsimus:** Tahame meelde tuletada, et on olemas kinnitatud detailplaneering, mis ei võimalda hoone likvideerimist, vaid võimaldab ainult rekonstrueerimist vastavalt eskiisprojektile. Mida Te võite selle kohta öelda?

**Olga Kurdovskaja vastus:** Oleme tingimustega nõus.

* 1. **Küsimus:** Kas peale idee elluviimist tulevad Kohtla-Järve linnale lisakulutused järgnevatel aastatel?

**Olga Kurdovskaja vastus:** Selleks, et antud objekt funktsioneeriks, on vaja regulaarset hooldamist. Kui näiteks on tualetid, siis on vaja neid koristada, mis näeb ette kulutusi. Objekt iseenesest ei funktsioneeri.

* 1. **Küsimus:** Kas me saame õieti aru, et projektiga tulevad pidevad lisakulutused linnale ja teine kuluartikkel on elektrienergia-, soojuse-, vee ja kanalisatsioonikulud?

**Olga Kurdovskaja vastus:** Jah.

* 1. **Küsimus:** Kui ideeobjekti investeeringute maht on suurem kui eelarvega on ettenähtud, siis seletage palun põhjalikumalt, kust tuleb lisafinantseerimine?

**Olga Kurdovskaja vastus:** Kõigepealt, kui me alustame projektiga ja rahalisest vahenditest jääb puudu, siis see on meie maine kahjustamine, mida me ei saa lubada. Fondidest ja füüsilise isikute käest saadav lisafinantseerimine summas ca 15 000 eurot ja projekti esitajate (ehk meie) isiklik osalus tööjõu näol summas ca 40 000 eurot;

* 1. **Küsimus:** Millisel etapil Te eeldate saada rahalised vahendid, mis on ettenähtud kaasava eelarvega, juhul kui Teie projekt võidab?

**Sergei Sobolev´i vastus:** Osa vahendeid on vajalikud projekti algstaadiumis (näiteks kommunikatsioonide paigaldamine), ei ole ettenähtud kaasava eelarve vahendite kohest ja ühekordset väljamaksmist. On asju, mida finantseeritakse etappide kaupa.

* 1. **Küsimus:** Kas tehnilise dokumentatsiooni koostamise Teie võtate enda peale?

**Sergeis Sobolev´i vastus:** Jah

* 1. **Küsimus:** Kas projekti koostamisel arvestatakse kaasava eelarve vahendite kasutamist?

**Sergei Sobolev´i vastus:** Ei, me esitame ehituskomisjonile valmisprojekti. Kulutused projektile jäävad meie kanda. Valmisprojekti alusel koostatakse eelarve, millest on näha objekti täpne maksumus. Kui summa on reaalne (ca 100 000 eurot), alles siis saame projektiga edasi minna.

* 1. **Küsimus:** Kas idee elluviimiseks ettenähtud ajaga saab projekt olema täiesti valmis? Kas mahub ajagraafikusse? Kas idee realiseerimine ei võtta tavapärasemast rohkem aega (nt võimalikud nõusolekud, kooskõlastused, kokkulepped jne)?

**Sergei Sobolev´i vastus:** Jah, ajagraafikusse me mahume.

* 1. **Küsimus:** Kas ideel puudub äriline kasu?

**Olga Kurdovskaja vastus:** Nendele ettevõttetele, kes hakkavad objekti rentima ja kasu saama, siis nendele see objekt tasuta ei ole (olgu see siis kohvik või midagi muu).

* 1. **Küsimus:** Kas ideeobjekt on „ajutise iseloomuga“?

**Olga Kurdovskaja vastus:** Ei ole, objekt on püsiv. See on rahvaprojekt ja objekt jääb kasutusse kauaks ajaks ja jääb elanikkonnale mingil määral tasuta kasutamiseks.

* 1. **Küsimus:** Tahame Teie tähelepanu pöörata sellele, et olete täna mitu korda öelnud, et objekt ei saa olla täielikult tasuta kasutamiseks, millega muutub võimatuks suunata see ideeprojekt rahvahääletusele. Kuidas Teie kommenteerite?

**Olga Kurdovskaja vastus:** Objekt avatakse elanikkonnale tasuta kasutamiseks. Peale objekti valmimist antakse see üle Kohtla-Järve linna haldusesse ja linn hakkab tegelema selle hooldamisega. Kui objekt antakse mingitele sihtgruppidele kasutamiseks (rentimiseks), siis selle eest võetakse renditasu, kui aga näiteks mina, linnaelanikuna, tahan minna objektile sisse, siis selle eest mingi tasu ei ole ettenähtud.

* 1. **Küsimus:** Teie mainisite, et lisafinantseerimine summas 15 000 eurot Teie kavatsete saada mitmesugustest fondidest. Mis siis saab, kui Teie ei saa fondidest positiivset vastust, kas siis lisafinantseerimine on ikka Teie kanda?

**Olga Kurdovskaja vastus:** Jah, nii on õige

* 1. **Komisjoni kommentaar:** Komisjon sai niimoodi aru, et idee esitajad võtavad enda peale täiendava lisafinantseerimise. Juhul kui tehnilise dokumentatsiooni ja eelarve koostamisel selgub, et lisafinantseerimise summa on liiga koormav projekti esitajate jaoks, siis linn ei lähe selle projekti realiseerimisele, juhindudes määrusest, millega on kehtestatud kaasava eelarve piir summas 45 000 eurot. Töödega ei alustata enne kui on esitatud projekti tehniline dokumentatsioon ja eelarve. Eelarves välja toodud töödest 45-50% idee esitajad võtavad enda kanda. Idee esitajad alustavad sellest, et kindlustavad lisafinantseeringu fondidest. Projekti elluviimine on võimalik tingimusel, et selle finantseerimisel osalevad fondid ja füüsilised isikud. Lisafinantseeringu mittesaamise korral idee esitajad loobuvad projektist.

Idee realiseerimine on võimalik järgmiste tingimuste täitmise korral, arvestades, et projekti maksumus mahub 100 000 euro sisse, ning eelarve on kooskõlastatud vajalikke spetsialistide poolt:

1. Fondidest ja füüsiliste isikute käest saadav lisafinantseerimine summas ca 15 000 eurot;
2. Projekti esitajate isiklik osalus tööjõu näol summas ca 40 000 eurot;
3. Kaasav eelarve summas 45 000 eurot.

Kas saime kõik õieti aru?

**Olga Kurdovskaja vastus**: Jah, kõik on õige. Juhul kui linnaelanikud ei ole ise valmis panustama projekti elluviimisesse läbi ühisrahastusplatvormi (nt hooandja.ee), siis me ei ole nõus projekti jätkamisega. Ideaalis peab iga linnakodanik olema huvitatud antud projekti realiseerimisest.

**Otsustati:**

1. Hääletamise teel komisjon otsustas (6 häält poolt ja 3 vastu), et idee jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele.